மல்பார்கள்

மால்பார்கள் அல்லது மலபார்கள் (Malbars or Malabars) என்பவர்கள் தென்மேற்கு இந்தியப் பெருங்கடலில் அமைந்துள்ள ஒரு பிரெஞ்சு தீவான ரீயூனியனில் வசிக்கும் இந்திய வம்சாவளியைச் சேர்ந்த (முக்கியமாக தமிழ் வம்சாவளியைச் சேர்ந்தவர்கள்) ஒரு இனக்குழு ஆகும். மால்பார்கள் ரீயூனியனின் மக்கள்தொகையில் 25% உள்ளனர். மேலும் இவர்களின் எண்ணிக்கை சுமார் 180,000  என மதிப்பிடப்பட்டுள்ளது. 

17 ஆம் நூற்றாண்டு முதல் இந்தத் தீவில் தென்னிந்திய வம்சாவளியைச் சேர்ந்த மக்கள் இருந்துள்ளனர், அவர்களில் பெரும்பாலானோர் புதுச்சேரியைச் சேர்ந்தவர்கள்.  அவர்களில் பெரும்பாலானோர் 19 ஆம் நூற்றாண்டின் இரண்டாம் பாதியில் ஒப்பந்தத் தொழிலாளர்களாக அழைத்து வரப்பட்டனர். அவர்கள் பெரும்பாலும் தென்னிந்திய தமிழர்கள் ஆவர்.  அன்றிலிருந்து, மல்பார் மக்கள் சில நடத்தை முறைகளை வளர்த்துக் கொண்டுள்ளனர்; அவை தமிழ்நாட்டிலிருந்து வந்த அவர்களின் மூதாதையர்களின் பழக்கவழக்கங்களைப் போன்றும் இல்லை,  ரீயூனியனின் மற்ற மக்களின் பழக்கவழக்கங்களைப் போன்றும் இல்லை.

மால்பார்கள் என்பது மலபார் என்ற சொல்லிலிருந்து வந்தது. இந்த சொல் பிரெஞ்சுக்காரர்கள் மற்றும் பிற மேற்கத்தியர்களால் தமிழர், மலையாளிகள், தெலுங்கர், கன்னடர் உட்பட அனைத்து தென்னிந்தியர்களையும் குறிக்க  பயன்படுத்தப்பட்டதாகும். இந்தச் சொல் இந்தியாவின் தற்போதைய கேரள மாநிலத்தின் மலபார் பகுதியை அடிப்படையாகக் கொண்டது.  ரீயூனியனுக்கு வந்த தமிழ் தொழிலாளர்களுக்கு பிரெஞ்சுக்காரர்களால் பயன்படுத்தப்பட்ட இந்த சொல், அந்தத் தொழிலாளர்களாலும், தீவில் இருந்த மற்றவர்களாலும் இவர்களின் சொந்த அடையாளத்தைக் குறிப்பதாக தக்கவைக்கப்பட்டுள்ளது.

 வரலாறு 
இந்தியத் தொழிலாளர்கள் தென்னிந்தியாவிலிருந்து பெரும்பாலும் இன்றைய தமிழ்நாட்டிலிருந்தும், ஆந்திரப் பிரதேசத்திலிருந்தும் ரீயூனியனுக்கு வந்தனர், (ரீயூனியனுக்கு வந்த முதல் ஒப்பந்தத் தொழிலாளர்கள் தெலுங்கர்கள் ஆவர். ),  மேலும் குறைந்த அளவில் வட இந்தியாவில் உள்ள கீழ் சிந்து-கங்கைச் சமவெளிலிருந்து (தற்போதைய மத்திய மற்றும் கிழக்கு உத்தரப்பிரதேசம், பீகார் மற்றும் மேற்கு வங்காளம் ) வந்தனர்.  பிந்தையவர்கள் "கல்கத்தா" என்று அழைக்கப்பட்டனர்.  இந்தக் குடியேறிகள்  புதுச்சேரி (பாண்டிச்சேரி) மற்றும் காரைக்கால் (கரிகல்) பிரெஞ்சு குடியேற்றங்கள் வழியாகவும், மெட்ராஸ், யானம் (யானான்), கல்கத்தா ஆகிய துறைமுகங்களிலிருந்தும் ஆட்சேர்ப்பு செய்யப்பட்டு கப்பலில் ஏற்றப்பட்டனர்.  இந்த குடியேறிகளில் பெரும்பாலோர் சாதி அமைப்பில் தாழ்ந்த நிலையில் இருந்தனர்.  சொந்த நாட்டில் நிலவிய கடினமான வாழ்க்கைச் சூழல்களே அவர்கள் ரீயூனியனுக்குப் புறப்பட்டதற்கான முக்கியக் காரணமாகும். தென்னிந்தியாவிலிருந்து ஒப்பந்தத் தொழிலாளர்களின் குடியேற்றம் 1827இல் தொடங்கியது, ஆனால் 1848இக்குப் பின்னரே ஒப்பந்த்த் தொழிலாளர்களின் குடியேற்றம் பெரிய அளவில் துவங்கியது. 
மையம்|thumb|200x200px|1960 ஆம் ஆண்டு ரீயூனியனில் இந்திய வம்சாவளியைச் சேர்ந்த பெயரைக் கொண்ட பெரியவர்களின் விகிதம்

 பண்பாடு ஏற்றல் 
ரீயூனியனில் இருந்த பிரெஞ்சு அரசாங்கம் முதல் மல்பர் மக்களை கிறித்தவர்களாக மாற்றியது.  இருப்பினும், பல மல்பர்கள் பெயரளவில் மட்டுமே கிறித்தவர்களாக இருந்தனர்.  மொழி நகர்வு காரணமாக தமிழ் வழக்கொழிந்து போனது. 

 அண்மைய முன்னேற்றங்கள் 
மல்பார்கள் தங்கள் மூதாதையர்களின் பண்பாட்டைக் கற்றுக்கொள்ள விரும்புகின்றனர். மேலும் குறிப்பாக  தமிழ்நாட்டிலிருந்து தங்கள் மொழியையும் சமயத்தையும் கற்கத் தொடங்கியுள்ளனர்.  அண்மைக்காலமாக, பல மலபார் மக்கள், குறிப்பாக உயர் மற்றும் நடுத்தர வகுப்புகளைச் சேர்ந்தவர்கள், பெயரளவிலான கிறித்தவர்களாக இருப்பதை விடுத்து, முழுமையாக இந்துக்களாக மாறத் தொடங்கியுள்ளனர். 

ஒரு மரபணு ஆய்வு, மால்பர்களின் இந்திய வம்சாவளியினரில் பெரும்பாலோர் இந்தியாவின் தென்கிழக்குப் பகுதியைச் சேர்ந்தவர்கள் என்பதைக் காட்டுகிறது. இதில் கணிசமான பெரிய பகுதி ஆந்திரப் பிரதேசம் மற்றும் தமிழ்நாட்டிலிருந்து வருகிறது.  இந்த ஆய்வில், மல்பார் இன மக்களின் பூர்வீகத்தில் 15-20% இந்தியாவைத் தவிர வேறு இடங்களிலிருந்து வந்தவை என்பதும் தெரியவந்துள்ளது. ஒரு விழுக்காட்டுக்கும் குறைவானவர்கள் ஐரோப்பாவிலிருந்து வந்தவர்கள். 

 குறிப்பிடத்தக்க மால்பார்கள் 

 இழான் பவுல் வீரப்பிள்ளை தற்போது செயிண்ட் ஆண்ட்ரேவின் மேயராகவும், ரீயூனியன் பொதுக் குழுவின் முதல் துணைத் தலைவராகவும் உள்ளார்.

 தமிழ்க் கோயில்கள் 

 சின்மயா மிஷன் கோயில், குவாட்டர் ஃப்ராங்காய்ஸ், செயிண்ட்-சுசான்
 சிவசௌப்ரமணியன் கோவில், செயின்ட் பால்
 சிவா-விஷ்ணு-கர்லி கோவில், செயிண்ட்-பால்
 சிவா சௌப்ரமணியன் கோவில், பெட்டிட்-பஜார் அவென்யூவில் உள்ள ஐலே-ஆஃப்-பிரான்ஸ், செயிண்ட்-ஆண்ட்ரே
 ஸ்ரீ பால சுப்ரமணிய கோவில், செயின்ட் பால்
 டெம்பிள் டு கொலோஸ், செயிண்ட் ஆண்ட்ரே
 திரு காளிமாதா கோவில், செயிண்ட்-மேரி

 மேலும் காண்க 

 புலம்பெயர் தமிழர்
 இரீயூனியனில் இந்து சமயம்

 மேற்கோள்கள் 

பகுப்பு:இரீயூனியனில் உள்ள இனக்குழுக்கள்
பகுப்பு:Webarchive template wayback links
பகுப்பு:ஆப்பிரிக்காவில் தமிழர்